På 1960-tallet var daværende Huseby blindeskole sentrum for trening og konkurranser blant synshemmede i alderen 15-20 år fra hele landet. Idrettsmiljøet vokste seg sterkt med støtte fra dyktige lærere. Hodr idrettslag for synshemmede ble etablert 8. mai 1969 av elever på skolen. Klubben tok navn etter den blinde, norrøne guden Hod. Hodrs medlemmer var meget aktive i konkurranseidrett for blinde og svaksynte og dominerte snart i norsk idrett for synshemmede.